CELEX: 62022TN0022
Language: el
Date: 2022-01-13 00:00:00
Title: Υπόθεση T-22/22: Προσφυγή της 13ης Ιανουαρίου 2022 — AL κατά Συμβουλίου

7.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/28
            
         
      Προσφυγή της 13ης Ιανουαρίου 2022 — AL κατά Συμβουλίου
      (Υπόθεση T-22/22)
      (2022/C 109/38)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: AL (εκπρόσωπος: R. Rata, δικηγόρος)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την από 27 Σεπτεμβρίου 2021 απόφαση του καθού, βάσει της οποίας ο προσφεύγων απομακρύνθηκε από τη θέση του·
               
            
                  —
               
               
                  να επαναφέρει τον προσφεύγοντα ως υπάλληλο της Γενικής Γραμματείας του Συμβουλίου στην προηγούμενη θέση του και στα καθήκοντα που ασκούσε·
               
            
                  —
               
               
                  να αναπέμψει την υπόθεση στη Γενική Γραμματεία του Συμβουλίου ώστε να επαναληφθεί η πειθαρχική διαδικασία σύμφωνα με το άρθρο 28 του Παραρτήματος IX του ΚΥΚ υπό το πρίσμα όλων των πραγματικών περιστατικών που διαπιστώθηκαν στις αποφάσεις της Αρμόδιας για τους Διορισμούς Αρχής οι οποίες λήφθηκαν μετά την ημερομηνίας εκδόσεως της προσβαλλομένης αποφάσεως·
               
            
                  —
               
               
                  να εξετάσει αυτεπαγγέλτως οποιοδήποτε άλλο ζήτημα δημοσίου συμφέροντος κρίνει σκόπιμο·
               
            
                  —
               
               
                  να υποχρεώσει το καθού να φέρει τα δικαστικά του έξοδα και να το καταδικάσει στα δικαστικά έξοδα του προσφεύγοντος.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δεκατρείς λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 22, παράγραφος 1, του παραρτήματος του ΚΥΚ από το Συμβούλιο, καθώς και κακοδιοίκηση.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 10, στοιχείο α', του παραρτήματος IX του ΚΥΚ, καθόσον (i) η ποινή είναι δυσανάλογη προς τη φύση του υποτιθέμενου παραπτώματος (όσον αφορά τα επιδόματα που έλαβε ο προσφεύγων για τη μητέρα του ως συντηρούμενο τέκνο) και προς τις περιστάσεις υπό τις οποίες εκδηλώθηκε η υποτιθέμενη παράτυπη συμπεριφορά· (ii) η προσβαλλόμενη απόφαση βαρύνεται με έλλειψη αιτιολογίας· (iii) η προσβαλλόμενη απόφαση προσβάλλει το τεκμήριο της αθωότητας· και (iv) η προσβαλλόμενη απόφαση απορρέει από πρόδηλο σφάλμα εκτιμήσεως.
               
            
                  3.
               
               
                  Με τον τρίτο λόγο προβάλλεται παράβαση του άρθρου 10, στοιχείο α', του παραρτήματος IX του ΚΥΚ, καθόσον (i) η επιβληθείσα ποινή είναι δυσανάλογη προς τη φύση του παραπτώματος (όσον αφορά τα επιδόματα που λαμβάνονταν για την αναδοχή των Α και Β), καθώς και προς τις περιστάσεις υπό τις οποίες εκδηλώθηκε η παράτυπη συμπεριφορά· (ii) η προσβαλλόμενη απόφαση βαρύνεται με έλλειψη αιτιολογίας· (iii) η προσβαλλόμενη απόφαση προσβάλλει το τεκμήριο της αθωότητας· και (iv) η προσβαλλόμενη απόφαση απορρέει από πρόδηλο σφάλμα εκτιμήσεως.
               
            
                  4.
               
               
                  Με τον τέταρτο λόγο προβάλλεται παράβαση του άρθρου 10, στοιχείο α', του παραρτήματος IX του ΚΥΚ, καθόσον (i) η επιβληθείσα ποινή είναι δυσανάλογη προς τη φύση του παραπτώματος (όσον αφορά τις αιτήσεις που υποβλήθηκαν το 2014 για την αναγνώριση της ιδιότητας του συντηρούμενου τέκνου για τους Γ και Δ), καθώς και προς τις περιστάσεις υπό τις οποίες εκδηλώθηκε η παράτυπη συμπεριφορά· (ii) η προσβαλλόμενη απόφαση βαρύνεται με έλλειψη αιτιολογίας· (iii) η προσβαλλόμενη απόφαση προσβάλλει το τεκμήριο της αθωότητας· και (iv) η προσβαλλόμενη απόφαση απορρέει από πρόδηλο σφάλμα εκτιμήσεως.
               
            
                  5.
               
               
                  Με τον πέμπτο λόγο προβάλλεται παράβαση του άρθρου 10, στοιχείο β', του παραρτήματος IX του ΚΥΚ, καθόσον (i) το υποτιθέμενο παράπτωμα δεν επηρέασε αρνητικά την ακεραιότητα, τη φήμη ή τα συμφέροντα της Γενικής Γραμματείας του Συμβουλίου· (ii) η προσβαλλόμενη απόφαση βαρύνεται με έλλειψη αιτιολογίας· (iii) η προσβαλλόμενη απόφαση προσβάλλει το τεκμήριο της αθωότητας· και (iv) η προσβαλλόμενη απόφαση απορρέει από πρόδηλο σφάλμα εκτιμήσεως.
               
            
                  6.
               
               
                  Με τον έκτο λόγο προβάλλεται παράβαση του άρθρου 10, στοιχείο γ', του παραρτήματος IX του ΚΥΚ, καθόσον (i) το παράπτωμα δεν ήταν αποτέλεσμα δόλιων ενεργειών αλλά αμέλειας· (ii) η προσβαλλόμενη απόφαση βαρύνεται με έλλειψη αιτιολογίας· (iii) η προσβαλλόμενη απόφαση προσβάλλει το τεκμήριο της αθωότητας· και (iv) η προσβαλλόμενη απόφαση απορρέει από πρόδηλο σφάλμα εκτιμήσεως και παράβαση του άρθρου 85 του ΚΥΚ, λόγω ελλείψεως οποιασδήποτε προθέσεως εξαπατήσεως της διοικήσεως.
               
            
                  7.
               
               
                  Με τον έβδομο λόγο προβάλλεται παράβαση του άρθρου 10, στοιχείο δ', του παραρτήματος IX του ΚΥΚ, καθόσον (i) το κίνητρο της παράτυπης συμπεριφοράς ήταν κατά κύριο λόγο το υπέρτερο συμφέρον και η ευημερία των παιδιών· (ii) η προσβαλλόμενη απόφαση βαρύνεται με έλλειψη αιτιολογίας· (iii) η προσβαλλόμενη απόφαση προσβάλλει το τεκμήριο της αθωότητας· και (iv) η προσβαλλόμενη απόφαση απορρέει από πρόδηλο σφάλμα εκτιμήσεως.
               
            
                  8.
               
               
                  Με τον όγδοο λόγο προβάλλεται παράβαση του άρθρου 10, στοιχείο ε', του παραρτήματος IX του ΚΥΚ, καθόσον (i) ο βαθμός και η αρχαιότητα του προσφεύγοντος ήταν από μέτριοι έως χαμηλοί· (ii) η προσβαλλόμενη απόφαση βαρύνεται με έλλειψη αιτιολογίας· (iii) η προσβαλλόμενη απόφαση προσβάλλει το τεκμήριο της αθωότητας· και (iv) η προσβαλλόμενη απόφαση απορρέει από πρόδηλο σφάλμα εκτιμήσεως.
               
            
                  9.
               
               
                  Με τον ένατο λόγο προβάλλεται παράβαση του άρθρου 10, στοιχείο ζ', του ΚΥΚ, καθόσον (i) το επίπεδο ευθυνών και καθηκόντων του προσφεύγοντος ήταν από μέτριο έως χαμηλό· (ii) η προσβαλλόμενη απόφαση βαρύνεται με έλλειψη αιτιολογίας· (iii) η προσβαλλόμενη απόφαση προσβάλλει το τεκμήριο της αθωότητας· και (iv) η προσβαλλόμενη απόφαση απορρέει από πρόδηλο σφάλμα εκτιμήσεως.
               
            
                  10.
               
               
                  Με τον δέκατο λόγο προβάλλεται παράβαση του άρθρου 10, στοιχείο η', του παραρτήματος IX του ΚΥΚ, καθόσον (i) το παράπτωμα δεν προήλθε από επανειλημμένες ενέργειες ή συμπεριφορά· (ii) η προσβαλλόμενη απόφαση βαρύνεται με έλλειψη αιτιολογίας· (iii) η προσβαλλόμενη απόφαση προσβάλλει το τεκμήριο της αθωότητας· και (iv) η προσβαλλόμενη απόφαση απορρέει από πρόδηλο σφάλμα εκτιμήσεως.
               
            
                  11.
               
               
                  Με τον ενδέκατο λόγο προβάλλεται παράβαση του άρθρου 10, στοιχείο θ', του παραρτήματος IX του ΚΥΚ, καθόσον (i) η συμπεριφορά του προσφεύγοντος κατά τη διάρκεια της σταδιοδρομίας του ήταν άψογη· (ii) η προσβαλλόμενη απόφαση βαρύνεται με έλλειψη αιτιολογίας· (iii) η προσβαλλόμενη απόφαση προσβάλλει το τεκμήριο της αθωότητας· και (iv) η προσβαλλόμενη απόφαση απορρέει από πρόδηλο σφάλμα εκτιμήσεως.
               
            
                  12.
               
               
                  Με τον δωδέκατο λόγο προβάλλεται παραβίαση της αρχής της προστασίας της δικαιολογημένης εμπιστοσύνης και της αρχής της χρηστής διοικήσεως.
               
            
                  13.
               
               
                  Με τον δέκατο τρίτο λόγο προβάλλεται παράβαση του καθήκοντος μέριμνας για τους υπαλλήλους και για τα συντηρούμενα από αυτούς πρόσωπα.